b'\n_START_ARTICLE_\nNosorogi\n_START_SECTION_\nDru\xc5\xbebeni sistem\n_START_PARAGRAPH_\n\xc4\x8ceprav so nosorogi ve\xc4\x8dinoma samotarski, pa mlade \xc5\xbeivali lahko potujejo v skupini. Odrasli samci vseh vrst so ozemljski, samice pa ne. Samec ozna\xc4\x8di meje s kupi iztrebkov, ki so visoki do 1 m. Na istem ozemlju lahko \xc5\xbeivijo tudi \xc5\xa1ibkej\xc5\xa1i samci, dokler se ne posku\xc5\xa1ajo pariti. Kadar prideta skupaj dva enako mo\xc4\x8dna samca indijskega nosoroga, se spopadeta s \xc4\x8dekanastimi sprednjimi sekaci. Boj se pogosto kon\xc4\x8da s smrtjo enega izmed njiju.\n_START_SECTION_\nRazmno\xc5\xbeevanje\n_START_PARAGRAPH_\nBrejost traja 17 do 18 mesecev in pribli\xc5\xbeno 24 mesecev pri materi sesa en sam mladi\xc4\x8dek, ki \xc5\xbee takoj po rojstvu lahko hodi. V prvem letu dose\xc5\xbee dva metra dol\xc5\xbeine in skoraj en meter vi\xc5\xa1ine.\n_START_SECTION_\nEvolucija nosorogov\n_START_PARAGRAPH_\nNosorogi so do\xc5\xbeiveli vse stopnje razvoja sesalcev. Pred pribli\xc5\xbeno 60 milijoni let so bili \xc5\xa1e veliki kakor jazbec. Kasneje so dobili orja\xc5\xa1ko postavo. Takrat so dosegli 4 do 5 metrov ple\xc4\x8dne vi\xc5\xa1ine. Poseljevali so Ameriko, Evropo, Azijo in Afriko. Ker so imeli gosto dlako, so pre\xc5\xbeiveli tudi ledene dobe.'